Fargo (film)

"Fargo" on USA 1996. aasta neo-noir'i musta huumoriga põnevik, mille režissöörid, stsenaristid ja produtsendid olid vennad Joel ja Ethan Coen. 

Frances McDormand kehastab Marge Gundersoni, rasedat Minnesota politseiülemat, kes uurib Fargo linna viiva maantee ääres toimunud mõrvasid, mis leiavad aset pärast seda kui rahahädas automüüja Jerry Lundegaard (William H. Macy) palkab kaks kurjategijat (Steve Buscemi ja Peter Stormare), et need ta naise (Kristin Rudrud) rööviksid ja rikkalt äiapapalt (Harve Presnell) lunaraha nõuaksid.

Film esilinastus 1996. aasta Cannes'i filmifestivalil, kus Joel Coen võitis auhinna parima režissööri kategoorias. "Fargo" sai hiljem seitse Oscari nominatsiooni, seejuures parima filmi kategoorias. McDormand sai Parima naispeaosatäitja Oscari ja Coenid võitsid veel parima algupärase käsikirja Oscari.

1998. aastal nimetati "Fargo" Ameerika Ühendriikide kõigi aegade saja parima filmi hulka. 2006. aastal valis Ameerika Ühendriikide Kongressi raamatukogu "Fargo" Riiklikku Filmiregistrisse.

2014. aastal esilinastus USA telekanalil FX samanimeline telesari, mis on inspireeritud Coenite 1996. aasta filmist.

 Vaata ka 
 "Aardekütt Kumiko", 2014. aastal esilinastunud draamafilm jaapanlannast, kes leiab "Fargo" videokasseti ja peab seda kaardiks, mille abil üles leida peidetud rahakohver

 Viited 

 Välislingid 

 "Fargo" IMDb-s
 "Fargo Filmiveebis

Kategooria:Neo-noir
Kategooria:Kriminaalfilmid
Kategooria:Ameerika Ühendriikide komöödiafilmid
Kategooria:1996. aasta filmid